Banská Bystrica (TASR) - V 2421 prevádzkových jednotkách, čo je 58,5 percenta zo 4137 kontrolovaných na strednom Slovensku, zistili nedostatky v kvalite predávaných potravinárskych a priemyselných tovarov banskobystrickí inšpektori Slovenskej obchodnej inšpekcie v uplynulom roku. Z tohto dôvodu pozastavili predaj 8575 druhov výrobkov za takmer 29 miliónov Sk a na mieste zlikvidovali 1578 druhov za takmer 257 000 Sk. Najviac kvalitatívnych nedostatkov objavili kontrolóri pri potravinárskych tovaroch, a to mliečnych, mäsových a rybích výrobkoch.